ར་དུ་མས་བསྐོར་བ། རྣམ་དག་
གི་སྐབས་སུ། རྣམ་ཐར་སྒོ་གསུམ་ཞལ་ལྡན་ཞིང་། །ཕ་རོལ་ཕྱིན་དྲུག་དག་པའི་ཕྱག། ཅེས་པ་
དང༌། སྔགས་ཀྱི་སྐབས་སུ། ༀ་མཧཱ་ནན་ཏེ་ན་ཁོ་སོ་ར་ཧཱུྃ་ཧཱུྃ་ཕཊ་སྭཱཧཱ། ཞེས་པ་དང༌། རྫོགས་
རིམ་གྱི་སྐབས་སུ། རང་གི་ལུས་ཀྱི་དབུས་ན་ཐིག་བཏབ་པའི་ཚུལ་གྱིས་རྩ་དབུ་མ་ཕྲ་ཞིང་
གསལ་བ་། དེའི་ནང་དུ་སྙིང་གར་ཧཱུཾ་དཀར་པོ་ཡུངས་འབྲུ་ཙམ་པ། བདུད་རྩི་ཁུ་བ་ལྟ་བུ་
འཛག་པ།
ལྟེ་བ་ཨ་ཐུང་རྒོད་མའི་མེ་མཆོག་རྣོ་བ་ཆོས་བཞི་ལྡན་གསལ་བཏབ་སྟེ། སྔར་ལྟར་
ལས་རླུང་ཁ་སྦྱར་བྱས་ནས་འོག་གི་རླུང་གཡོས་པས་ཨ་ཐུང་ལས་མེ་གློག་གི་ཟེར་མ་དང་
མཉམ་པ་སྙིང་ཁའི་ཧཱུཾ་ལ་བསྣུན་པས་བདུད་རྩིའི་རྒྱུན་གསལ་ཞིང་དྭངས་ལ་ཕྲ་བ་ཕབ་སྟེ། དེ་
ལྟ་བུའི་འབར་འཛག་ཡུན་རིང་དུ་བསྒོམས་པས་ལུས་ཐམས་ཅད་བདེ་དྲོད་ཀྱིས་ཁྱབ་པར་བྱ་བ་
དང་། འཕྲིན་ལས་མཆོད་གཏོར་གྱི་ཚེ། རང་ཉིད་ཞལ་གཅིག་ཕྱག་གཉིས་པའི་བར་དུ་བསྡུས་
ཏེ། གཏོར་མའི་གནས་དང་ཡོ་བྱད་ཐམས་ཅད་བསང་སྦྱངས་བྱས་ནས། སྟོང་པའི་ངང་ལས་
སྟོང་གསུམ་གྱི་ཚད་དང་མཉམ་པའི་སྲུང་བའི་འཁོར་ལོའི་ནང་དུ། ཧཱུཾ་ལས་བྱུང་བའི་གཞལ་
ཡས་ཁང་ཆེན་པོའི་དབུས་སུ། ཨེ་ལས་ཆོས་ཀྱི་འབྱུང་གནས་གྲུ་གསུམ་ཤིན་ཏུ་ཡངས་པའི་
ནང་དུ། པཾ་ལས་པདྨ་བརྒྱད་པའི་ལྟེ་བར། རང་གི་དབུགས་ལས་མགོན་པོ་ཕྱག་དྲུག་པའི་
-372-

སྔགས་ལ་འཇུག་པའི་སྒོ་ལས། མགོན་པོའི་མངོན་དཀྱིལ་སོགས། ༩༣༽
———————-་
དཀྱིལ་འཁོར་སྤྲོས་ཏེ་གསལ་གདབ། མདུན་དུ་གཏོར་མ་ནང་མཆོད་ལྟར་བྱིན་གྱིས་བརླབས་
ནས། འདབ་མ་བརྒྱད་དུ་ཧཱུཾ་སོ་སོ་ལས་ཤར་དུ་བརྒྱ་བྱིན། ཞེས་པ་ནས་ནུབ་ཏུ་རླུང་ལྷ།
ཐམས་ཅད་ཀྱང་སྐུ་མདོག་སྔོན་པོ། ཞེས་པ་དང་། ཆོས་འབྱུང་གི་སྟེང་དུ་ཨོཾ་སོ་སོ་ལས།
གཡོན་དུ་ཟླ་བ་། ཞེས་པ་ནས་དབུས་སུ་ཚངས་པ་ཐམས་ཅད་སྐུ་མདོག་དཀར་པོ་ཞེས་པ་
དང༌། འདབ་བརྒྱད་ཀྱི་འོག་ཏུ་སྟོབས་རྒྱུ་ཞེས་པ་ནས། པདྨ་ཆེན་པོ་ཐམས་ཅད་ཀྱང་སྐུ་མདོག་
དམར་པོ་ཞེས་པ་དང༌། རང་གི་ཐུགས་ཀའི་ཧཱུཾ་ལས་འོད་འཕྲོས་འགྲོ་བ་ཐམས་ཅད་སྐུ་གསུང་
ཐུགས་ཀྱི་ལྷར་བྱས་ཞེས་པ་དང༌། འཐོར་འཐུང་ཕུལ་ནས་མདུན་དུ་གཏོར་མ་ནང་མཆོད་ལྟར་
བྱིན་གྱིས་བརླབས་ཏེ། ལྷ་ཐམས་ཅད་ཀྱི་ལྗགས་ཞེས་དང༌། ལན་གསུམ་གྱིས་ཕུལ་ཏེ་ཨཉྙཾ་
ལ་སོགས་པས་མཆོད་ཅིང་། ཧཱུཾ་ཙཾ། ཀཾ་ལཾ་རཾ། ༀ་ཨཱཿཧཱུཾ། ཞེས་པས་བདུད་རྩིས་མཆོད་པ་དང༌།
བསྟོད་པའི་སྐབས་སུ། ས་གསུམ་སྐྱོང་བའི་ཞལ་གསུམ་མངའ་བ་པོ། །ཕྱག་རྣམ་དྲུག་གིས་
རིགས་དྲུག་འཕྲིན་ལས་མཛད། །ཅེས་པ་རྣམས་སོ། །ཕྱག་དྲུག་པའི་སྒྲུབ་ཐབས་ཏེ་ལེའུ་
བདུན་པའོ།། །།
ད་ནི་དེ་ཉིད་རྣམ་པར་ངེས་པ་བཤད་པར་བྱ་སྟེ། དེ་ལྟར་ཡང༌། རྒྱུད་འདི་ཉིད་ལས།
བགེགས་ཐམས་ཅད་ཞི་བར་བྱེད་པའི་དོན་དུ་ཕྱག་དྲུག་པ་བཞེངས་པར་བཤད་པ། གསུམ་པ་
མཆོག་ཏུ་དགའ་བའི་རང་བཞིན་ཅན། སངས་རྒྱས་ཀྱི་བསྟན་པ་ལ་ཉེ་བར་ཕན་པར་བྱེད་པ།
སྡིག་པ་ལ་སོགས་པ་ཡོངས་སུ་སྤོང་བ། དང་པོ་སྟོང་པ་ཉིད་ལ་སོགས་པ་ཡོངས་སུ་བསྒོམས་
ནས། རྣལ་འབྱོར་པས་དང་པོར་རྡོ་རྗེ་གུར་གྱི་སྦྱོར་བ་བྱའོ། །དེ་དང་དུས་མཉམ་ཧྲཱིཿས་བོན་
ལས་ལངས་པའི་ལྷ་སེངྒེའི་སྟན་ལ་གནས་པ། ཞལ་གསུམ་པ། དང་པོ་སྤྲིན་ནག་གི་མདོག།
གཡས་དཀར་ལ་གཡོན་ལྗང་བ། ཇི་ལྟ་བའི་ཡན་ལག་མཆེ་བ་གཙིགས་ཤིང་འཇིགས་པ། དབུ་
སྐྲ་དམར་པོ་གྱེན་དུ་བརྫེས་པ། སྤྱན་གསུམ་པ་ཀླུ་བརྒྱད་ཀྱིས་བརྒྱན་པ། །གཡས་ན་གྲི་གུག་
-373-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཐོད་པ་དང་ཌ་མ་རུ། གཡོན་ཐོད་པ་དང་རྩེ་གསུམ་རལ་གྲིའོ། །གཏུམ་པའི་དབང་ཕྱུག་དང༌།
ཀ་ལིང་ཀ་དང༌། རིགས་ཀྱིས་དབང་ཕྱུག་དང༌། ཙརྩི་ཀ་རྣམས་བཞིས་བསྐོར་བ་ནི་ཁ་སྦྱོར་གྱི་
རྣལ་འབྱོར་གྱིས་གནས་པ་འབྱུང་བ་ལྔ་ལས་ཡང་དག་པར་བཞེངས་པ། ཀླུ་ཐམས་ཅད་ཀྱིས་
བསྐོར་བའོ། །ལྷ་མོས་གསོལ་བ། ཀྱེ་བཅོམ་ལྡན་འདས་འགྲོ་བའི་དངོས་གྲུབ་ཀྱི་མཚན་ཉིད་
ཇི་ལྟར་ཤེས། རང་གི་ལྷའི་གཟུགས་ཀྱིས་སོ། །བཅོམ་ལྡན་འདས་ཀྱིས་གསུངས་པ། ལྷ་མོ་
དབུ་མའི་རྣལ་འབྱོར་གྱི་བདག་ཉིད་དོ། །དཔལ་མགོན་པོ་སྐྱེ་བ་ལ་སོགས་པའི་དོན་དུ་སྐད་
ཅིག་དང་ཅིག་ཤོས་གཞན་དང་གཞན་དུ་བརྟག་པ་གང་བཀུག་པས་དངོས་གྲུབ་འདོད་པའོ། །
ཞེས་གསུངས་ལ། དེའི་དོན་ནི། སྒྲུབ་ཐབས་སུ་ཇི་ལྟར་བཤད་པ་ཉིད་ཀྱིས་ཕྱེ་ཟིན་ཅིང༌། དབུ་
མའི་རྣལ་འབྱོར་རོ། །མགོན་པོ་སྐྱེ་བ་དང༌། བྱིན་གྱིས་བརླབས་པ་ལ་སོགས་པའི་དོན་དུ་སྐད་
ཅིག་གཞན་དུ་བརྟག་ཅིང་། ངེས་པ་བཀག་སྟེ། རིམ་གྱིས་པའི་རྣལ་འབྱོར་ཡིན་པས་སོ། །
རྫོགས་པའི་དོན་དུ། ཅིག་ཤོས་རིམ་གྱིས་པ་གཞན་དུ་བརྟག་ཅིང་ངེས་པར་བཀག་སྟེ། སྐད་
ཅིག་མ་ཡི་རྣལ་འབྱོར་ཀྱང་ཡོད་པས་སོ། །རིམ་པ་མེད་པ་ཡང་མ་ཡིན་ཏེ། འོད་གསལ་དུ་
འཇུག་པ་ན་ས་ཆུ་ལ་ཐིམ་པའི་རིམ་པ་ལ་སོགས་པས་འཇུག་པའོ། །དེ་ཉིད་རྣམ་པར་ངེས་པའི་
ལེའུ་སྟེ་བརྒྱད་པའོ།། །།
ད་ནི་ཕྱག་བཞི་པའི་སྒྲུབ་ཐབས་བཤད་པར་བྱ་སྟེ། སྔ་མ་དང་ཕལ་ཆེར་འདྲ་བ་ལ། ཁྱད་
པར་ཧཱུཾ་ལས་བྱུང་བའི་མགོན་པོ་ནག་པོ་ཞལ་གཅིག་ཕྱག་བཞི་པ། དབུ་སྐྲ་ཁམ་སེར་གྱེན་དུ་
བརྫེས་པ། སྨྲ་ར་ཁམ་སེར་འབར་བས་སྤྱན་གསུམ་པ། མཆེ་བ་གཙིགས་ཤིང་འཇིགས་པར་
བྱེད་པ། ལྟོ་བ་འཕྱང་བ། ཀླུ་བརྒྱད་ཀྱིས་བརྒྱན་པ། ཕྱག་གཡས་ན་གྲི་གུག་དང་ཐོད་པ་
བསྣམས་པ། གཡོན་ཐོད་ཕྲེང་དང༌། རྩེ་གསུམ་འཛིན་པ། མི་མགོ་སྐམ་པོ་ལྔའི་དབུ་རྒྱན་དང་།
རློན་པ་ཁྲག་འཛག་པ་ལྔ་བཅུའི་དོ་ཤལ་ཅན། གཡོན་བརྐྱང་གི་སྟབས་ཀྱིས་མི་རོའི་གདན་ལ་
-374-

སྔགས་ལ་འཇུག་པའི་སྒོ་ལས། མགོན་པོའི་མངོན་དཀྱིལ་སོགས། ༩༣༽
བཞུགས་པ། ཕྱོགས་གཉིས་ན་རྣལ་འབྱོར་པ་གྲུབ་པ་མཉེས་པ་གཉིས་དང་བཅས་པ་དང༌།
རྣམ་དག་གི་སྐབས་སུ། དེ་བཞིན་ཉིད་དུ་རོ་གཅིག་ཞལ། །དེ་ཉིད་གསུམ་གཟིགས་སྤྱན་དང་
ལྡན། །འཕྲིན་ལས་རྣམ་བཞི་སྒྲུབ་བྱེད་ཕྱག། ཅེས་པ་དང༌། སྔགས་ཀྱི་སྐབས་སུ། ༀ་ཧཾ་ཧྲི་ཧཱུྃ་
ཕཊ་སྭཱཧཱ། ཞེས་པ་དང་། བསྟོད་པའི་སྐབས་སུ། རྡོ་རྗེ་ནག་པོ་ཆེན་པོ་མཐུ་བོ་ཆེ། །རོ་གཅིག་
ཞལ་ལ་དུས་གསུམ་གཟིགས་པའི་སྤྱན། །འཕྲིན་ལས་རྣམ་བཞི་སྒྲུབ་བྱེད་ཕྱག་བཞི་ཡིས། །
བདུད་བཞི་འཇིགས་བྱེད་ཕྱག་མཚན་འཛིན་ལ་བསྟོད། །ཅེས་པའོ། །ཕྱག་བཞི་པའི་སྒྲུབ་
ཐབས་ཀྱི་ལེའུ་སྟེ་དགུ་བའོ།། །།
ད་ནི་དེ་ཉིད་རྣམ་པར་ངེས་པ་བཤད་པར་བྱ་སྟེ། དེ་ལྟར་ཡང་རྒྱུད་འདི་ཉིད་ལས་སངས་
རྒྱས་ཀྱི་བསྟན་པ་སྲུང་བར་བྱེད་པའི་མགོན་པོ་ཕྱག་བཞི་དང་ལྡན་པ་བཤད་པར་བྱ་སྟེ། བཅོམ་
ལྡན་འདས་དངོས་གྲུབ་ཐམས་ཅད་ཀྱི་དོན་དུ་བགེགས་ཉེ་བར་ཞི་བར་བྱེད་པ། ཞལ་གཅིག་
ཕྱག་བཞི་པ། སྐུ་མདོག་ནག་པོ་མཆེ་བ་རྣམས་གཙིགས་ཤིང་འཇིགས་པར་བྱེད་པ། ལྟོ་བ་
འཕྱང་བ། དབུ་སྐྲ་ཁམ་པ་གྱེན་དུ་བརྫེས་པ། ཨག་ཚོམ་ཁམ་སེར། ཀླུ་བརྒྱད་ཀྱི་རྒྱན་གྱིས་
བརྒྱན་པ། རོའི་གདན་ལ་བཞུགས་པ། ཧཱུཾ་ལས་སྐྱེས་པ། ཕྱག་བཞི་པ་གཡས་གྲི་གུག་དང༌།
ཐོད་པ་བསྣམས་པ། གཡོན་ན་ཐོད་པ་དང་རྩེ་གསུམ་དང་། ཕཊ་ཀྱི་སྒྲ་འབྱིན་པ། ཕྱོགས་
གཉིས་ནས་རྣལ་འབྱོར་པ་གཉིས་གནས་པ་བསྒོམ་པར་བྱའོ། །ཞེས་གསུངས་སོ། །དེ་ཉིད་
རྣམ་པར་ངེས་པའི་ལེའུ་སྟེ་བཅུ་བའོ།། །།
ད་ནི་མགོན་པོ་ཕྱག་གཉིས་པའི་སྒྲུབ་ཐབས་བཤད་པར་བྱ་སྟེ། དེ་ཡང་སྔ་མ་དང་འདྲ་
བ་ལ། ཁྱད་པར་གུར་གྱི་མགོན་པོ་ནག་པོ་ཆེན་པོ་ཆེར་འབར་བ། ཞལ་གཅིག་པ། ཕྱག་གཉིས་
པ། མིའུ་ཐུང་འགེལ་བའི་འདུག་སྟངས་ཅན། སྨ་ར་དང༌། སྨིན་མ་དང༌། དབུ་སྐྲ་ཁམ་སེར་གྱེན་
དུ་བརྫེས་པ་སྤྱན་གསུམ་བསྐལ་པའི་མེ་དཔུང་ལྟར་འབར་བ། ཤངས་ཀྱི་ཁུང་ནས་དྲག་པོའི་
-375-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རྡུལ་ཚུབ་ཀྱིས་ཕྱོགས་ཐམས་ཅད་མུན་པར་བྱེད་པ། མཆེ་བའི་སེར་རྐང་གཙིགས་ཤིང་ལྗགས་
སྐྱ་གློག་སྟོང་འགྱུ་བ། ཡན་ལག་དང་ཉིང་ལག་རགས་ཤིང་གཏུམ་པ། གསུས་ཁྱིམ་ཤིན་ཏུ་མི་
བཟད་པ་རྒྱས་པ། ཕྱག་གཡས་པའི་གྲི་གུག་གིས་གདུག་པ་ཅན་རྣམས་གཅོད་ཅིང༌། གཡོན་
པས་ཐོད་ཁྲག་ཞལ་དུ་སྟོབ། མི་མགོ་སྐམ་པོ་ལྔའི་དབུ་རྒྱན་དང་། རློན་པ་ཁྲག་འཛག་པ་ལྔ་
བཅུའི་དོ་ཤལ་ཅན། ཕྱག་རྒྱ་དྲུག་གིས་བརྒྱན་པ། སྟག་གི་པགས་པའི་ཤམ་ཐབས་འཕྱང་བ།
ཀླུ་ཆེན་པོ་བརྒྱད་ཀྱིས་བརྒྱན་པ། མི་རོའི་གདན་ལ་བཞུགས་པ། གཏུམ་པའི་དབང་ཕྱུག་མ་ལ་
སོགས་པའི་རྣལ་འབྱོར་བཞིས་བསྐོར་བ་དང་། རྣམ་དག་གི་སྐབས་སུ། འགྱུར་མེད་སྐུ་མདོག་
ནག་པོ་ལ། །དེ་བཞིན་ཉིད་ཀྱི་ཞལ་གཅིག་པ། །ཐབས་དང་ཤེས་རབ་ཟུང་འབྲེལ་ཕྱག། བདུད་
བཞི་གཅོད་པའི་གྲི་གུག་དང༌། །བདེ་ཆེན་སྐྱོང་བའི་ཐོད་པ་བསྣམས། །ཞེས་པ་དང༌། སྔགས་ཀྱི
སྐབས་སུ། ༀ་ཨཾ་མཾ་རཾ་ཧཱུཾ་ཕཊ། ཅེས་པ་དང༌། ༀ་མཧཱ་ཀཱ་ལ་དྷྱ་ད་ཤ་ལོ་ཙ་ན་ཏྲཾ་མཱཾ་ཨ༔ ཀྲོ་ཧྲི
ཧཾ་སྲི་ཀྲུ་རི་ཊུཥི་ཨཥྚི་བྷུ་ཛ་ཡ་ཧཱུྃ་ས་ཧཱུྃ་སྭཱཧཱ། ཞེས་པ་དང་གཏོར་མ་འབུལ་བའི་སྐབས་སུ། ༀ་
མཧཱ་ཀཱ་ལ་ཡ་ཤཱ་ས་ན་ཨུ་པ་ཧཱ་རི་ཎ། ཨེ་ཥ་ཨ་པཎྚི། མ་ཀ་ལེ་ཡ་མི་དཾ་རཏྣ་ཏྲ་ཡཱ་ཡཱ་པ་ཀཱ་རི་ཎཾ།
ཡ་ཏི་པྲ་ཏི་ཛྙཱ་སྨ་ར་ས་ཏ་དཱ། ཨི་དཾ་དུཙྰ་ཁ་ཁ་ཁཱ་ཧི་ཁཱ་ཧི། མཱ་ར་མཱ་ར། གྲིཧྣ་གྲིཧྣ། བན་དྷ་བན་
དྷ། ད་ཧ་ད་ཧ། པ་ཙ་པ་ཙ། ཏྲཾ་པ་ཏྲཾ་པ། ཙུརྣ་ཡ་ཙུཎྱ་ཡ། དི་ན་མེ་ཀེ་ན་མཱ་ར་ཡ་མཱ་ར་ཡ། ཨི་ནི་
ཧཱུྃ་ཧཱུྃ་ཕཊ་ཕཊ། ཅེས་པས་འབུལ་བ་དང༌། བསྟོད་པའི་སྐབས་སུ། ཧཱུཾ་སྲིན་པོའི་གཟུགས་ཀྱིས་
གདུག་པ་ཅན། །ཚར་གཅོད་བྱང་ཆུབ་སེམས་དཔའ་སྟེ། །གྲོང་ཁྱེར་སུམ་བརྩེགས་འཇིགས་
བྱེད་པ། །གཏུམ་པོ་ཁྱོད་ལ་བདག་བསྟོད་དོ། །མདོག་ནག་གཟུགས་ཐུང་གཟི་བརྗིད་ཆེ། །
གདུག་པ་ཚར་གཅོད་གྲི་གུག་གཡས། །གཡོན་ན་གདུག་པའི་ཁྲག་བཀང་སྣོད། །ཐོད་ཕྲེང་ཅན་
ལ་བདག་བསྟོད་དོ། །ཁྲོས་པའི་ཞབས་བརྡབས་ས་གཞི་གཡོ། །འཇིགས་པའི་གད་མོས་རི་
རབ་བསྒྱེལ། །དམ་ཚིག་ཉམས་པའི་སྙིང་འབྱིན་པའི། །དམ་ཚིག་ཅན་ལ་བདག་བསྟོད་དོ། །ཧཱྃ་
-376-

སྔགས་ལ་འཇུག་པའི་སྒོ་ལས། མགོན་པོའི་མངོན་དཀྱིལ་སོགས། ༩༣༽
དཔལ་ལྡན་མགོ་པོ་མཧཱ་ཀཱ་ལ་ཡེ། །ལྷ་ཆེན་དཔལ་འབར་ནག་པོ་མཐུ་བོ་ཆེ། །མཧཱ་དེ་བའི་
སྲས་པོ་དྲག་ཤུལ་ཅན། །ཚོགས་བདག་ཆེན་པོ་མཧཱ་ཀཱ་ལ་ཡེ། །འཇིགས་བྱེད་ཆེན་པོ་མཧཱ་ཀཱ་
ལ་ཡེ། །ལེགས་ལྡན་ནག་པོ་གྲོང་ཁྱེར་སུམ་བརྩེགས་དགྲ། །བསྟན་པ་ཡོངས་ཀྱི་སྲུང་མ་ནག
པོ་ཆེ། །ཆོས་འཁོར་ཡོངས་ཀྱི་སྲུང་མ་ནག་པོ་ཆེ། །དམ་ཚིག་ཅན་གྱི་དགྲ་ལྷ་ནག་པོ་ཆེ། །
འདིར་གཤེགས་རྒྱན་གྱི་གཏོར་མ་འདི་བཞེས་ཤིག། ཤ་ཁྲག་དམར་གྱི་གཏོར་མ་འདི་བཞེས་
ཤིག། ཛ་བུ་ཏི་བའི་ཞལ་ཟས་འདི་བཞེས་ཤིག། སྨན་རག་ཕུད་ཀྱི་མཆོད་པ་འདི་བཞེས་ཤིག།
སྔར་བཅོལ་ལས་ཀྱི་གཏང་རག་གཉན་པོར་འབུལ། །ད་འཆོལ་ལས་ཀྱི་གསོལ་འདེབས་
གཉན་པོར་བཞེས། །འཁོར་རྣམས་བསྲུང་ཞིང་རྐྱེན་རྣམས་བཟློག་པ་དང༌། །སྡང་བའི་དགྲ་དང་
གནོད་པའི་བགེགས་ལ་སོགས། །བདུད་དང་བར་དུ་གཅོད་པ་རྣམ་མང་པོ། །ཐམས་ཅད་རྡུལ་
ཕྲན་བཞིན་དུ་བརླག་པར་མཛོད། །བསྟན་པ་བསྲུང་བའི་ལས་འདི་མྱུར་དུ་སྒྲུབས། །ཞེས་པས་
འཕྲིན་ལས་བཅོལ་བའོ། །མགོན་པོ་ཕྱག་གཉིས་པའི་སྒྲུབ་ཐབས་ཀྱི་ལེའུ་སྟེ་བཅུ་གཅིག་
པའོ།། །།
ད་ནི་དེ་ཉིད་རྣམ་པར་ངེས་པ་བཤད་པར་བྱ་སྟེ། དེ་ལྟར་ཡང་རྒྱུད་འདི་ལས། དང་པོར་ཧཱུཾ་
ཡིག་བསམ་པ་དང༌། ཕྱི་ནས་མཆོད་པ་དང་བསྙེན་བཀུར་ལ་སོགས་པ་བྱས་ནས། དངོས་གྲུབ་
འདོད་པས་བསྒོམ་པར་བྱའོ། །ཞལ་གཅིག་ཕྱག་གཉིས་པ། གཡས་གྲི་གུག། གཡོན་ཐོད་པ་
ནག་པོ། སྐྲ་སེར་པོ་གྱེན་དུ་བརྫེས་པ། རོའི་སྟེང་ན་གནས་པ་ཀླུ་བརྒྱད་ཀྱིས་བརྒྱན་པ། གཏུམ་
པའི་དབང་ཕྱུག་མ་ལ་སོགས་པ་དང་ལྡན་པ། ལྟོ་བ་འཕྱང་བ། བོངས་གེ་ཐུང་བ། རྣལ་འབྱོར་
མས་ཡོངས་སུ་བསྐོར་བ་དང་ཐབས་གཅིག་ཏུ་བསྒོམ་པར་བྱའོ། །ཆར་སྤྲིན་གྱི་མདོག་ལྟར་
འབྲུག་སྒྲ་སྒྲོག་པ་རབ་ཏུ་སྒྲ་སྙན་པའི་བདེ་བ་ཉམས་སུ་མྱོང་བར་བྱའོ། །ཞེས་གསུངས་སོ། །དེ་
ཉིད་རྣམ་པར་ངེས་པའི་ལེའུ་སྟེ་བཅུ་གཉིས་པའོ། །ལེའུ་ཕྲན་ཉེར་བཞི་པ། །
--377-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དཔལ་དེ་ཁོ་ན་ཉིད་འདུས་པ་ལས། དཔལ་མགོན་པོ་ནག་པོ་ཆེན་པོའི་དཀྱིལ་འཁོར་གྱི།
མངོན་པར་རྟོགས་པ་རིམ་པར་ཕྱེ་བ་སྟེ། ཉིས་བརྒྱ་བདུན་ཅུ་པ་རྫོགས་སོ།།
།།